open-index/open-wikipedia-markdown huggingface dataset:
סיגמונדור דויד גונלאוגסון

**סיגמונדור דויד גונלאוגסון** (באיסלנדית: **Sigmundur Davíð Gunnlaugsson**; נולד ב-12 במרץ 1975) הוא פוליטיקאי איסלנדי, שכיהן כראש ממשלת איסלנד מ-2013 עד 2016. משנת 2009 הוא כיהן גם כיו"ר המפלגה הפרוגרסיבית (מפלגת מרכז-ימין) עד התפטרותו. עבד בעבר ככלכלן ועיתונאי. גונלאוגסון הוא בעל תואר ראשון במנהל עסקים מאוניברסיטת איסלנד ולמד מדעי המדינה באוניברסיטת אוקספורד.

## קריירה פוליטית

ב-18 בינואר 2009 גונלאוגסון נבחר ליו"ר המפלגה הפרוגרסיבית עם 40.9% מקולות חברי המפלגה, כאשר הוא גובר על יריבו  (37.9%). שלושה ימים לאחר מכן, ב-21 בינואר, הודיע ראש הממשלה מטעם מפלגת העצמאות הימנית על התפטרותו עקב מחלה ועל הקדמת הבחירות, אולם שותפיו הסוציאל-דמוקרטים סירבו להעמיד בראש הממשלה מנהיג אחר ממפלגת העצמאות. ב-22 בינואר הבטיח גונלאוגסון את תמיכת מפלגתו בממשלת שמאל חלופית כממשלת מעבר, ובכך עזר לסוציאל-דמוקרטים להפיל את הממשלה.

בבחירות הכלליות שהוקדמו ל-25 באפריל 2009, נבחר גונלאוגסון לאלת'ינגי (פרלמנט) כנציגו השמיני של מחוז צפון רייקיאוויק - אחד מששת מחוזות הבחירה במדינה. כוחה של המפלגה הפרוגרסיבית עלתה באותן בחירות משבעה נציגים באלת'ינגי לתשעה, אך עם זאת היא נותרה מחוץ לממשלה שהוקמה על ידי "הברית הסוציאל-דמוקרטית".

בבחירות הכלליות הבאות, שנערכו ב-27 באפריל 2013, נבחר גונלאוגסון לאלת'ינגי כנציגו הראשון (ברשימה) של מחוז צפון-מזרח. באותן בחירות זכו המפלגה הפרוגרסיבית בראשותו ומפלגת העצמאות ב-19 מושבים באלת'ינגי לכל אחת. ב-17 במאי נודע שהוא ירכיב את ממשלת איסלנד בשותפות עם מפלגת העצמאות, כאשר מנהיגהּ ביארני בנדיקטסון ימונה לשר האוצר והכלכלה.

גונלאוגסון הוא ראש הממשלה הצעיר ביותר בתולדות איסלנד. ב-2013 הוא היה גם ראש המדינה הנבחר (דמוקרטית) הצעיר ביותר בעולם.

### מסמכי פנמה
שמו של גונלאוסון ואשתו עלה במסגרת שערוריית מסמכי פנמה באפריל 2016. מן המסמכים עולה כי הוא היה שותף בבעלות חברה מאיי הבתולה הבריטיים אשר החזיקה מניות של שלושה בנקים איסלנדיים. במהלך המשבר הכלכלי ב-2008 הוא פעל כדי למנוע פגיעה במשקיעים זרים (ובכך למנוע פגיעה במניות שלו). עם כניסתו לפרלמנט ב-2009 הוא לא דיווח על המניות ומכר אותן לאשתו בדולר אמריקני אחד. למרות קריאות להתפטרותו ומחאה ציבורית גדולה, אמר גונלאוסון ב-4 באפריל כי הוא אינו מתכוון להתפטר. בפגישה שערך באותו יום עם נשיא המדינה, אולפור רגנר גרימסון, גונלאוגסון נכשל בניסיון לשכנעו לפזר את הפרלמנט. הנשיא השיב שעליו להתייעץ קודם עם שותפיו הקואליציוניים של גונלאוגסון ממפלגת העצמאות. ב-5 באפריל נכנע גונלאוגסון ללחץ והתפטר מראשות הממשלה.

## מפלגת המרכז
ב-2017 פרש מהמפלגה הפרוגרסיבית והקים את מפלגת המרכז האיסלנדית, שזכתה בשבעה מושבים באלת'ינגי בבחירות באותה שנה, וב-2019 הפכה למפלגה הגדולה באופוזיציה.

## פרשת קלאוסטור
ב-2018 היה גונלאוגסון אחד המשתתפים בשיחה שנערכה בין חברי פרלמנט בפאב סמוך לפרלמנט, בו הוקלטו המשתתפים מגדפים ומבזים חברות פרלמנט רבות, מעידים על שחיתות במינוי שגרירים ומאשימים חברת פרלמנט בהטרדה מינית. המקרה קיבל את השם "פרשת קלאוסטור" ועורר סערה ציבורית באיסלנד, בעיקר בשל צורת ההתבטאות של חברי הפרלמנט, אולם לא הביא לנקיטת הליכים בפועל כנגד המשתתפים בשיחה.

## חייו הפרטיים
הוא נשוי לאנה סיגורלאוג פאלסדוטיר ואב לאחד.

## קישורים חיצוניים

* 

## הערות שוליים

קטגוריה:ראשי ממשלת איסלנד
קטגוריה:איסלנדים שנולדו ב-1975
מוזיקת אווירה

**מוזיקת אווירה** היא סוגה של מוזיקה שמטרתה ליצור אווירה, ומשמשת לעיתים קרובות כמוזיקת רקע מאחר שהיא לא דורשת ריכוז רב מהמאזין. במוזיקה כזו לרוב אין חשיבות גדולה למילים ולעיתים השירה אף מתבצעת בגלוסולליה או בפסאודו-לטינית, שבהן המילים וההברות חסרות משמעות. בשירים רבים אחרים אין שירה בכלל והם אינסטרומנטליים לחלוטין.

ישנם מספר סוגים של מוזיקת אווירה:
* אמביינט - מוזיקת אווירה אלקטרונית. (ראו גם: צ'יל-אאוט)
* דארק אמביינט - מוזיקת אמביינט עם גוון אפל וגותי, לרוב כוללת גם אלמנטים של מוזיקה קלאסית כגון עוגב, פסנתר, כינור, מקהלה וזמרת אופרה.
* מוזיקת עולם - מוזיקת אווירה בדגש על מוזיקה אותנטית של תרבויות (לרוב אקזוטיות ולא מודרניות) מרחבי העולם
* מוזיקת העידן החדש - מוזיקה שלווה במגוון סגנונות מוזיקליים שנועדו להשרות אווירת רוגע ורגשות חיוביים, כאמצעי לשחרור מתחים באמצעות יוגה, מדיטציה ועיסוי. מוזיקה זו מסתמכת רובה ככולה על מכלול האמונות של העידן החדש.
* מוזיקה אפית - מוזיקה סימפונית, שלרוב כוללת תזמורת גדולה ומקהלה, מתבטאת בתזמור אינטנסיבי המזכיר מוזיקה קלאסית ופסקולי קולנוע במטרה ליצור אווירה אפית שמאפיינת אפוס גדול. נפוצה בטריילרים לסרטי קולנוע, משחקי מחשב ופסקולים.
* מוזיקת אווירה גותית - מוזיקת אווירה שמטרתה להשרות אווירה עצובה וקודרת, בעלת גוון גותי ואפל. מאופיינת בשימוש באלמנטים של מוזיקה קלאסית ובמקצב איטי.
** קטעי אווירה בדום מטאל, מטאל גותי ומטאל סימפוני - לרוב מדובר בקטעים כליים שבהם לצד הגיטרות החשמליות האופייניות למטאל יש גם שימוש במוזיקה קלאסית וכלים כמו כינור או פסנתר.

קטגוריה:סגנונות מוזיקליים
EUFOR

**כוח האיחוד האירופי** (באנגלית: **European Union Force**; בקיצור: **EUFOR**) הוא השם הכללי של כוח התגובה המהירה הפועל מטעם האיחוד האירופי כחלק ממדיניות הביטחון וההגנה המשותפת. EUFOR כפוף למטה הצבאי של האיחוד האירופי, ופועל לצד כוחות צבאיים אחרים של האיחוד האירופי כמו יורוקורפוס, כוח הז'נדרמריה האירופי, הכוח הימי האירופי וקבוצות הקרב של האיחוד האירופי. EUFOR הופעל 4 פעמים עד היום: במקדוניה ממרץ 2003 ועד דצמבר 2003 כ-EUFOR Concordia, בבוסניה והרצגובינה מאז 2004 כ-EUFOR Althea, ברפובליקה הדמוקרטית של קונגו ב-2006 ובצ'אד והרפובליקה המרכז-אפריקאית מאז 2007.

## מבצעים ופעילויות
### EUFOR Concordia
EUFOR Concordia הוא כוח צבאי במקדוניה.

### EUFOR Althea
EUFOR Althea הוא כוח צבאי בבוסניה והרצגובינה במטרה לפקח על היישום הצבאי של הסכם דייטון. הכוח הוא ממשיכו של כוחות כוח הייצוב וכוח האכיפה.

### EUFOR קונגו
נעשה שימוש בראשי התיבות EUFOR גם בפרישה הקצרה בשנת 2006 ב. ב-25 באפריל 2006, החלטה 1671 של מועצת הביטחון, אישרה הצבה זמנית של כוחות האיחוד האירופי לתמיכה במשימות האומות המאוחדות בקונגו (MONUC).
[ממוזער|חיילי האיחוד האירופי ב[צ'אד.]]

### EUFOR צ'אד / הרפובליקה המרכז-אפריקאית
EUFOR ביצעו גם משימות מטעם האיחוד האירופי בצ'אד והרפובליקה המרכז-אפריקאית משנת 2007 ועד היום.

### EUFOR RCA
EUFOR RCA הוא כוח במסגרת משימת שמירת שלום ב.

## קישורים חיצוניים

קטגוריה:האיחוד האירופי
קטגוריה:האיחוד האירופי: צבא וביטחון
היינווקה

**היינווקה** (בפולנית: ; בבלארוסית: **Гайнаўка**, היינאוקה; ברוסית: **Хайнувка**, היינווקה) היא עיר בפולין המשמשת כבירת מחוז היינווקה בפרובינציית פודלסיה. אוכלוסייתה מונה כ-21,422 תושבים (נכון לשנת 2014).

## קישורים חיצוניים

* 
* 

## הערות שוליים

קטגוריה:פודלסיה: ערים
נחל נהלל

**נַחַל נַהֲלָל** הוא נחל אכזב העובר בגליל התחתון ובעמק יזרעאל, אשר סופו בחיבור לנחל קישון.
## גאוגרפיה
ראשיתו של הנחל במספר מעיינות קטנים בסמוך לבית לחם הגלילית, ברום של כ-150 מטרים מעל פני הים. אפיקו של הנחל הוא בכיוון דרום, ובין נהלל ובין מושב בית שערים חובר אליו נחל שימרון. בהמשך ממשיך הנחל בכיוון דרום מערב, עובר בסמוך לתחנת הרכבת כפר יהושע, וחובר לקישון.

שמו של הנחל הוא כשם העיר המקראית נַהֲלָל, אשר זוהתה בידי חז"ל באזור. על אפיק הנחל חולש תל שימרון (ח' סימוניא), ובתקופת התלמוד נקרא קטע העמק שבו עובר הנחל בשם **בקעת סימוניא**, על שם העיר מתקופת בית שני ומתקופת התלמוד סימוניה, אשר זוהתה בידי חז"ל כשִׁמְרוֹן המקראית.

## הערות שוליים

קטגוריה:הגליל התחתון: נחלים
קטגוריה:עמק יזרעאל
קטגוריה:נחל קישון
חנקניים

**חנקניים** (שם מדעי: Laniidae) הם משפחת עופות קטנים אוכלי בשר מסדרת ציפורי שיר.
## מאפיינים
החנקניים הם עופות גדולים בסדרתם, בעלי ראש גדול, עיניים גדולות בעלות "מסיכה" כהה ומקור גדול ומעוקל דמוי עוף דורס. הם ניזונים בעיקר מחרקים גדולים כמו חגבים, חיפושיות, ציקדות, דבורים ותיקנים וכן מתולעים, עכבישים, עקרבים, נדלים וחסרי חוליות דומים, אך גם מדו-חיים, זוחלים קטנים, ציפורים קטנות וכן גוזלים וביצים ואף יונקים קטנים כמו עכברים וחדפים. הטרף נתפס על ידי המקור ומשופד על ענף דוקרני, שיח קוצני או גדר תיל, שם הוא גם נאגר במזווה טבעי. שיטה זו גם מאפשרת לחנקנים לאכול יצורים ארסיים כמו החגב *Romalea guttata*, שהארס מתפוגג בגופו לאחר שהוא משתמר במזווה.

החנקניים נפוצים בכל היבשות ובתי הגידול, אך נדירים בעולם החדש, שם יש רק 2 מינים: חנקן לודוויקיאנוס וחנקן גדול, והם כלל לא נפוצים באמריקה הדרומית או באוסטרליה. בעיקרון הם שוכני אזורים פתוחים וחמימים, אך נפוצים גם ביערות ובמרומי הרים. אורכם הממוצע עד 50 מילימטרים.

## מיון
במשפחה 31 מינים המקובצים ב-4 סוגים:
*חנקן (*Lanius*) - בו 29 מינים
*חנקן לבן-כיפה (*Eurocephalus*) - בו 2 מינים
*סוג ומין יחיד חנקן צהוב-מקור (*Corvinella corvina*)
*סוג ומין יחיד חנקן עורבי (*Urolestes melanoleucus*)

## גלריה

Lanius bucephalus (eating Earthworm).jpg|*Lanius bucephalus*
Flickr - tj.haslam - Yellow-billed Shrike (Corvinella corvina).jpg|חנקן צהוב-מקור
Brown Shrike (Lanius cristatus) (8077192747).jpg|*Lanius cristatus*


## קישורים חיצוניים

* 

*
קטגוריה:בעלי חיים שתוארו ב-1815
קטגוריה:טקסונים שתוארו בידי קונסטנטין סמואל רפינסק
סוקולי

**סוקולי** (בפולנית: **Sokoły**; ביידיש: **סאקאלי**) הוא כפר במחוז ויסוקי מזובייצקי שבפרובינציית פודלסיה בפולין, כ-35 ק"מ דרומית מערבית לביאליסטוק, בו התקיימה עד השואה קהילה יהודית גדולה.

## תולדות היישוב
היישוב נזכר לראשונה באמצע המאה ה-15, ותחת שלטון פולין הקונגרסאית הוענקו לו זכויות עיר. בשנת 1870, בעקבות מרד ינואר, נשלל מהיישוב מעמדו העירוני. במהלך השנים התקיימו ביישוב ימי שוק שבועיים וירידים שנתיים.

## יהודי סוקולי
יהודים ישבו בסוקולי מהמאה ה-18, וחרף האיסור שחל על ישיבת יהודים באזור הגבול בין השנים 1823 ו-1862, גדלה הקהילה במקום, ובשנת 1857 היוו היהודים כ-80% מתושבי היישוב. בשנת 1880 נבנה ביישוב בית כנסת מאבן, ובשנת 1897 נמנו ביישוב 1,723 יהודים. מראשית המאה ה-20 התקיימה ביישוב פעילות ציונית.

בין מלחמות העולם נמנו ביישוב 1,558 יהודים, כשלושה רבעים מתושביו, והתקיימה בו פעילות של אגודת ישראל, של הבונד ושל המפלגות הציוניות השונות. בשנים 1931 ו-1936 התרחשו תקיפות אנטישמיות נגד יהודים ביישוב.

### בשואה
ב-10 בספטמבר 1939 נכבש היישוב בידי הגרמנים, ובו ביום רצחו בו אלו ארבעה יהודים, והציתו כ-30 בתים של יהודים. בהתאם להסכם ריבנטרופ מולוטוב העבירו הגרמנים את השליטה ביישוב לידי הסובייטים, ובזמן זה הגיעו למקום פליטים יהודים ממערב פולין. בתקופה הסובייטית הולאמו עסקי היהודים ביישוב, ומספר יהודים ממנו הוגלו לעומק ברית המועצות.

ב-24 ביוני 1941, במהלך מבצע ברברוסה, שבו הגרמנים לכבוש את היישוב, והפקידו את השליטה בו בידי הפולנים המקומיים. במועד זה החלו הפולנים בעריכת מעשי שוד, התעללות ואונס בקרב יהודי היישוב. בהמשך, נצטווה יודנרט שהוקם ביישוב לספק לגרמנים תשלומי כופר, דברי ערך ועובדי כפייה יהודים, אשר חלקם הועסקו בבית הכנסת ובבית המדרש המקומיים, אשר הוסבו למחסנים. בד בבד, נצטוו יהודי היישוב לענוד טלאי צהוב, ומעת לעת הוצאו יהודים מהיישוב להורג. בעקבות הגעת ידיעות על השמדת יהודי הסביבה, נמלטו בתחילת סתיו 1942 כ-100 בני נוער יהודים מהיישוב ליערות הסביבה.

ב-2 בנובמבר 1942 ריכזו אנשי גסטאפו ושוטרים פולנים כ-500 מיהודי היישוב בכיכר המרכזית בו, תוך ירי במתנגדים, ומשם הוסעו כולם לביאליסטוק, ממנה שולחו למחנה ההשמדה טרבלינקה. את יהודי היישוב שהצליחו להימלט ליערות הסביבה רצחו פולנים לאומנים. מכ-1,600 יהודי היישוב שרדו את השואה כ-30 איש, אך אלו לא שבו להתגורר במקום, לאחר ש-7 מהם נרצחו עם שובם בידי לאומנים פולנים.

## קישורים חיצוניים

* 
*  (ובתרגום לאנגלית באתר JewishGen)
* סוקולי באתר מרכז מורשת יהדות פולין
* 
* 
* 

קטגוריה:שואת יהודי פולין: קהילות
קטגוריה:פודלסיה: יישובים
קטגוריה:פודלסיה: עיירות יהודיות
יוסף יעקב ניישלאס

הרב **יוסף יעקב ניישלאס** (**ר' יעקב וועטש**, כ"ח באדר תקנ"ה, 1795 - ט"ז בשבט תרכ"ח, 1868) היה רבה של סרדהלי (דונה-סרדהלי) ובהמשך רב באויבן ישן (אובודה). מגדולי תלמידי החתם סופר.

## ביוגרפיה
נולד בוועג-וועטש (Vágvecse) הסמוכה לפרשבורג לרב פרץ והינדל. בבחרותו למד בישיבת פרשבורג. נישא ללאה בת העשיר פרץ גולדברגר מאויבן ישן. בגיל 25 התמנה לדיין בסרדהלי, ובשנת תק"צ, שנתיים לאחר פטירת הרב אהרן סודיטץ-ביכלר, מונה לרב העיר. לצד רבנותו לימד גם תלמידים, בהם הרב יצחק אייזיק סגל ביליצר רבה של נאדי-אידא ומחבר הספר "באר יצחק". הוא העניק היתר הוראה לרבנים רבים.

בשנת תקצ"ט פרצה מחלוקת בעיר והוא שב לאויבן-ישן שם כיהן כרב בבית המדרש רויס וכמורה הוראה בעיר. בין תלמידיו היה הרב חנוך ארנטרוי רבה של מינכן. הוא נודע גם כנואם ודרשן.

בשנת תר"י (1850) היה פעיל בביטול התוכנית להקמת הסמינר לרבנים. בשנת תר"כ פסק להיתר בפרשת "תרנגולי קובריץ". 

נפטר בשנת תרכ"ח. בין ילדיו, בנו הרב חיים ניישלאס וחתניו הרב יוסף רבה של ווערעשוואר והרב יעקב אייזיק כץ-קאהן. נכדו היה הרב משה ניישלאס, רבה של סרדהלי ובהמשך של שיכון סקווירא.

מרבית דברי תורתו אבדו.

## קישורים חיצוניים
*הרב ישכר בעריש וייס, הרב יוסף יעקב ניישלאס, עלים לתרופה גיליון תתקצ"ו, פרשת בשלח תשע"ו.

## הערות שוליים

קטגוריה:רבנים הונגרים
קטגוריה:תלמידי החתם סופר
קטגוריה:בוגרי ישיבת פרשבורג
קטגוריה:דונאיסקה סטרדה: רבנים
רבי שבתי

**רבי שבתי** היה אמורא מן הדור הראשון והשני לאמוראי ארץ ישראל. רבו של רב אסי.

## שמו
שמו של רבי שבתי מופיע בכמה צורות: **שבתאי**, **שובתיי**, **שובתי**.

בין בעלי התוספות מצויה דעה כי השם שבתאי (ב-א') אינו שם יהודי, והשם שבתי מצוי יותר בקרב יהודים, אבל שבתאי היא רוח רעה (שיבתא). לפי דעה זו, סביר להניח כי שמו של האמורא היה שבתי.

## ביוגרפיה
רבי שבתי היה מראשוני האמוראים, ובמספר מקומות הוא אף מסר בשם חזקיה. לדעה אחת בגמרא, היה תלמידו של רבי יצחק מגדלאה ומסר בשמו, אך לדעה אחרת שם, דווקא רבי יצחק מגדלאה הוא שמסר בשמו של רבי שבתי.

רבי יוחנן וריש לקיש דנו במאמריו ושאלו עליהם.

בגמרא מסופר שכאשר נפטר, תפסה אלמנתו שק מלא מעות למזונותיה, "ולא היה כח ביד חכמים להוציא מידה".

## בניו ותלמידיו
בניו היו רבי חייה ורבי כרוספדאי.

בין תלמידיו נמנו: בנו רבי כרוספדאי ורב אסי

## מתורתו
* אזהרה לדיין שיסבול את הציבור. עד כמה? אמר רבי חנן ואיתימא רבי שבתאי: "כאשר ישא האמן את הינק" ().
* אמר רבי שבתי: כתיב (): ומשפט ורב צדקה לא יענה - אין הקדוש ברוך הוא משהא מתן שכרן של עושה מצות בגוי.
* רבי יוסי בשם רבי שבתי ורבי חייא בשם רבי שמעון בן לקיש: לחלה ולנטילת ידיים אדם מהלך ארבע מילי.
בהלכה נקבעה הלכה כדבריו שבן סורר ומורה נידון רק בתקופת זמן של שלושה חודשים בלבד, החל מזמן ההתבגרות (הבאת שתי שערות).

## הערות שוליים

קטגוריה:הדור הראשון לאמוראי ארץ ישראל
קטגוריה:הדור השני לאמוראי ארץ ישראל
פיקטרטיים

**פיקטרטיים** (שם מדעי: *Picathartes*; פירוש השם המדעי: "pica" - עורבני, "cathartes" - נשר) הם משפחת עופות בעלת סוג יחיד ו-2 מינים החיים רק ביערות הגשם של מערב אפריקה.

מינים אלה מכונים עורבים אך לא שייכים למשפחת העורביים (Corvidae), אם כי הם מקורבים אליה. הם קרובים גם למשפחות בבריים (Timaliidae), חטפיתיים (Muscicapidae), זרזיריים (Sturnidae) ולמין היחידי במשפחתו בבלר רליתי (Eupetes macrocerus). ע"פ בדיקות החלמונים הם השתייכו למשפחה שונה מעט מהם.

לשני המינים ישנו ראש חשוף מנוצות ובעל עור צהוב על הפנים עם מקור ארוך ושחור, צוואר לבן או אפור ועליו כתמים אדמדמים או כחולים. הגוף לבן והכנפיים והזנב שחורים.

המינים חיים ביערות גשם וכן מסתובבים באזורי סלעים ומחפשים פירות וחסרי חוליות למאכל. את קינם המיוחד הם מכינים מבוץ שמהודק לקיר מערה מגוננת.
מינים אלה מצויים בסכנה בטבע עקב כריתת היערות בהם הם חיים.

## מינים
*עורב קירח-ראש (Picathartes gymnocephalus)
*עורב אפור-צוואר (Picathartes oreas)

## קישורים חיצוניים

* 
* פיקטרטיים באתר 10000birds

*
קטגוריה:בעלי חיים שתוארו ב-1828
קטגוריה:טקסונים שתוארו בידי רנה לסון
יציאה טורית

ממוזער|יציאה טורית במחשב IBM
**יציאה טורית** היא ממשק חומרה לתקשורת טורית, המזרימה החוצה או קולטת פנימה, סיבית אחת לכל פרק זמן נתון. (בניגוד ליציאה מקבילית). לאורך רוב ההיסטוריה של המחשבים האישיים מידע הועבר דרך יציאות טוריות של התקנים, כמו מודם, מסוף מחשב, וציוד היקפי. גם ממשקים כמו  Ethernet, FireWire, ו-USB משתמשים בפועל בזרם טורי, אך המושג "יציאה טורית" מתייחס בדרך-כלל לחומרה התואמת או קרוב לכך, לתקן RS-232, המיועד להתממשק עם מודם או עם מכשיר תקשורת דומה.

## קישורים חיצוניים
* Serial Port Programming in Linux
* RS-232 and other serial port pinouts list
* Back of an old desktop computer showing 25-pin male serial port.
## הערות שוליים

קטגוריה:תקשורת מחשבים
IronPython

**IronPython **היא יישום של שפת התכנות python המיועד לטכנולוגיית NET. ומונו. הפרויקט נוצר ונתמך על ידי ג'ים הוגונין עד שפורסם רשמית בספטמבר 2006. לאחר מכן הוא נתמך על ידי צוות פיתוח של מיקרוסופט, עד לגרסת 2.7 בטא. מיקרוסופט זנחה את התמיכה בפרויקט (ובפרויקט המקביל שלו IronRuby) בשנת 2010 ואז עבר הוגונין לעבוד בחברת גוגל. בדצמבר 2008 יצאה לאור גרסת IronPython 2.0.

לאחר הפסקת התמיכה של מיקרוסופט, לקחה על עצמה את התמיכה קבוצת מפתחים ממיקרוסופט בהתנדבות, תחת CodePlex.

התוכנה חינמית, קוד פתוח וניתנת למימוש תחת ויז'ואל סטודיו.

## קישורים חיצוניים

* 

קטגוריה:תוכנה חינמית
קטגוריה:פייתון
קטגוריה:.NET
ולדיסלב ברונייבסקי

**ולדיסלב ברונייבסקי** (בפולנית: **Władysław Broniewski**; 1897, פלוצק – 1962, ורשה) היה משורר וחייל פולני.

## ביוגרפיה
ב-1915 הצטרף אל הלגיון הפולני, אשר הוקם במסגרת הצבא האוסטרו-הונגרי. השתתף במלחמת העולם הראשונה. בתום המלחמה ועם כינון פולין העצמאית, הצטרף ברונייבסקי לכוחותיו של יוזף פילסודסקי והשתתף המלחמה הפולנית-סובייטית ב-1919–1920. על פועלו בקרבות קיבל את אות הגבורה הפולני וירטוטי מיליטארי  – אות הגבורה הגבוה ביותר בפולין לציון לוחמה בקרב. בשנת 1921 השתחרר מן השירות הצבאי בדרגת סרן.

בשנות השלושים נטה ברונייבסקי לסוציאליזם. עם פלישת גרמניה לפולין בספטמבר 1939 כתב פואמה המעודדת את הפולנים להניח בצד את מחלוקותיהם הפוליטיות ולהילחם בפולשים. כשפלשה ברית המועצות לפולין ממזרח, ב-17 בספטמבר, היה ברונייבסקי בלבוב שנכבשה על ידי הסובייטים. בתחילה פרסם את שירתו בעיתונים סובייטיים, אך לאחר זמן קצר נחקר על ידי הנקו"ד ולאחר ארבעה חודשי חקירה נשלח לכלא לוביאנקה במוסקבה, שם היה אסור מעל שנה. בתחילת 1942 שוחרר מן הכלא והצטרף אל צבא אנדרס. הגיע עם צבא אנדרס לארץ ישראל ושהה בה בשנים 1943–1945.

לאחר מלחמת העולם השנייה ניסה ברונייבסקי להמשיך לכתוב בפולין הקומוניסטית בלי להיות מאוים על ידי המשטר ועם זאת לשמר מעט מעצמאותו האמנותית. הוא הוכרז על ידי השלטונות בתור אחד המשוררים הלאומיים. בנוסף לכתיבת שירה היה ברונייבסקי גם מתרגם שירה ופרוזה. בין היתר תרגם לפולנית מכתביהם של פיודור דוסטויבסקי, ברטולט ברכט, ולדימיר מאיאקובסקי ואחרים.

בשנותיו האחרונות הידרדרה בריאותו עקב אלכוהוליזם.

## יצירתו
### קובצי שירה

* Wiatraki (1925)
* Dymy nad miastem (1927)
* Troska i pieśń (1932)
* Krzyk ostateczny (1938)
* Bagnet na broń (1943)
* Drzewo rozpaczające (1945)
* Nadzieja (1951)
* Anka (1956)


## הכרה והנצחה
### אותות כבוד
* וירטוטי מיליטארי (**Order Wojenny Virtuti Militari**) 
* מסדר בוני פולין (**Order Budowniczych Polski Ludowej**) 
* מסדר תחיית פולין (**Order Odrodzenia Polski**) 

בשנות השמונים נחקקו שורות מיצירתו של ברונייבסקי על קבר אחים של יהודי וולברום שבפולין.

## לקריאה נוספת

* Broniewski, Władysław. Pamiętnik 1918–1922. Warszawa: Państwowy Instytut Wydawniczy, 1987.


## קישורים חיצוניים

* ולדיסלב ברונייבסקי באתר אודות תרבות פולין.
* 
* 

## הערות שוליים

קטגוריה:משוררים פולנים
קטגוריה:אנשי צבא אוסטרו-הונגרים במלחמת העולם הראשונה
קטגוריה:אנשי צבא פולנים
קטגוריה:חיילי צבא אנדרס
קטגוריה:מעוטרי צלב הגבורה
קטגוריה:קצרמר אישים
קטגוריה:נרדפי המשטר הסובייטי
קטגוריה:אישים הקבורים בבית הקברות הצבאי פובונזקי
קטגוריה:פולנים שנולדו ב-1897
קטגוריה:פולנים שנפטרו ב-1962
מסגד א-סיידה זיינב

left|ממוזער|200x200px|כיפת המסגד מבפנים
**מסגד א-סיידה זיינב **(בערבית: **مسجد السيدة زينب**, בתעתיק מדויק: **מסג'ד אלסידה זינב**, תרגום: **מסגד הגבירה זינב**) הוא מסגד בעיירה א-סיידה זיינב שבפרווריה הדרומיים של דמשק בירת סוריה. על פי המסורת השיעית, בתחום המסגד נמצא קברה של זיינב, בתם של עלי ופאטמה ונכדתו של הנביא מוחמד. הסונים, לעומת זאת, ממקמים את קברה במסגד באותו שם הנמצא בקהיר שבמצרים. ציון הקבר נהיה, החל משנות ה-80 של המאה ה-20, מוקד עלייה לרגל של מוסלמים מרחבי העולם המוסלמי. שיא העלייה לרגל חל בדרך כלל בקיץ. המסגד הנמצא כיום על ציון הקבר הוקם ב-1990.

במהלך מלחמת האזרחים בסוריה נפגעה העיירה בה ממוקם המסגד באופן קשה, והיא שופצה במימונה של איראן, כחלק מתוכנית אסטרטגית להיאחזות ושליטה של איראן בסוריה.

## אירועים במאה ה-21

ב-27 בספטמבר 2008 בוצע פיגוע באמצעות מכונית תופת בצומת המוביל למסגד. בפיגוע נהרגו 17 אנשים.

ב-14 ביוני 2012 אירע פיגוע נוסף באמצעות מכונית תופת שבו נפצעו קשה 14 איש.

החל מאמצע הקיץ של שנת 2012 הייתה העיירה נתונה להתקפות מצד מיליציות חמושות מהעיירות הסוניות הסמוכות. משפחות שתמכו בשלטון ומשפחות שיעיות רבות גורשו מבתיהן ומצאו מקלט בסיידה זיינב. כמו כן גברה תכיפות ההפגזות הארטילריות לכיוון העיירה השיעית, ופגזים שנוחתים במקומות אקראיים הפכו לעניין שבשגרה. במטרה להגן על השיעים הוקם ארגון בשם "חטיבת אבו אל-פדל אל-עבאס".

בפברואר 2015, בשני פיגועי התאבדות, נהרגו בקרבת מקום ארבעה ונפצעו 13. באותו החודש ארגון ג'בהת א-נוסרה קיבל אחריות על פיגוע של פיצוץ אוטובוס של שיעים לבנונים שהיו בדרכם למסגד סיידה זיינב. בפיצוץ נהרגו תשעה אנשים.

ב-31 בינואר 2016 נהרגו לפחות 70 אנשים ו-110 נפצעו בפיגוע שבוצע באזור הסמוך למסגד.

במאי 2024 הודיע מטה הפיתוח והשיקום של המקומות הקדושים לשיעה האיראני על השלמת עבודות לשיפוץ החלק התת-קרקעי של המתחם. בשיפוצים נוספו למתחם כ־2,000 מ"ר.

בינואר 2025 הודיע שירות הביון הכללי הסורי כי סוכל ניסיון של פעילי המדינה האסלאמית לבצע פיגוע במסגד, וכי נעצרו מספר פעילים, בהם לבנוני.

## קישורים חיצוניים

* 

## הערות שוליים

קטגוריה:אדריכלות אסלאמית
קטגוריה:סוריה: מסגדים
קטגוריה:דמשק: מבנים
פלך קובנה

**פלך קובנה** הייתה גוברנייה באימפריה הרוסית, בירתה הייתה עיר בשם **קובנה** (היום בליטא). הפלך הוקם בצו של ניקולאי הראשון מ-18 בדצמבר 1842. קודם הקמת הפלך היה שיטחו חלק מפלך וילנה. במלחמת העולם הראשונה נכבש פלך קובנה על ידי גרמניה.  בחוזה ברסט-ליטובסק ויתרה רוסיה על תביעותיה באזור והעבירה את שטחי ליטא לחסות גרמנית. עם סיום המלחמה הפך פלך קובנה לחלק מהרפובליקה הליטאית העצמאית.

## אוכלוסייה
ההרכב הלאומי של אוכלוסיית הפלך ב-1897:

## ראו גם

* היסטוריה של ליטא

## קישורים חיצוניים

## הערות שוליים

קטגוריה:קצרמר גאוגרפיה
קטגוריה:האימפריה הרוסית: פלכים
קטגוריה:ליטא: היסטוריה
גביע המדינה בכדורגל 2015/2016

**[[גביע המדינה בכדורגל]]** לעונת **[[עונת 2015/2016 בליגת העל בכדורגל|2015/2016]]** הייתה התחרות ה-77 מאז היווסדה וה-63 מאז קום מדינת ישראל. משחקי התחרות החלו ב-4 בספטמבר 2015 והסתיימו ב-24 במאי 2016.

מכבי חיפה ניצחה בגמר את מכבי תל אביב וזכתה בגביע השישי בתולדותיה. בעקבות כך העפילה לליגה האירופית.

## סיבוב ראשון עד רביעי
בסיבוב הראשון עד הרביעי השתתפו קבוצות של ליגה ב' וליגה ג'.

### ליגה ב'
;ליגה ב' צפון א'

;ליגה ב' צפון ב'

;ליגה ב' דרום א'

;ליגה ב' דרום ב'

### ליגה ג'
;ליגה ג' גליל עליון

;ליגה ג' גליל תחתון

;ליגה ג' יזרעאל

;ליגה ג' שומרון

;ליגה ג' שרון

;ליגה ג' תל אביב

;ליגה ג' מרכז

;ליגה ג' דרום

## סיבוב חמישי

## סיבוב שישי

## סיבוב שביעי

## סיבוב שמיני

## שמינית הגמר

## רבע הגמר
המשחק הראשון נערך ב-9 וב-10 בפברואר, הגומלין נערך ב-1 וב-2 במרץ.

## חצי הגמר
המשחקים נערכו ב-20 וב-21 באפריל.

## משחק הגמר

## קישורים חיצוניים
* עונת 2015/2016 בגביע המדינה, באתר ההתאחדות לכדורגל בישראל

## הערות שוליים

קטגוריה:עונות בגביע המדינה בכדורגל
קטגוריה:2015 בישראל: כדורגל
קטגוריה:2016 בישראל: כדורגל
קטגוריה:תחרויות כדורגל ב-2015
קטגוריה:תחרויות כדורגל ב-2016
סוסנוביצה

**סוסנוביצה** (בפולנית: **Sosnowica**) הוא כפר במחוז פרצ'ב שבפרובינציית לובלין בפולין, כ-20 ק"מ דרומית מזרחית לפרצ'ב, בו התקיימה עד השואה קהילה יהודית גדולה.

## יהודי סוסנוביצה
סוסנוביצה החל ככפר נופש קטן בלב יערות, ובשנת 1822 נמנו בו 24 בתים בלבד. בשנת 1897 נמנו ביישוב 514 יהודים, רוב תושביו, ובשנת 1918 נפתחה במקום ספריה יהודית. בין מלחמות העולם נמנו ביישוב כ-300 יהודים, והתקיימה בו פעילות של אגודת ישראל ושל המפלגות הציוניות. בשנת 1937 נערכו ביישוב מהומות אנטישמיות.

ביום הראשון לכיבוש היישוב בידי הגרמנים במלחמת העולם השנייה, באוקטובר 1939, רצחו בו אלו כ-30 יהודים. בהמשך, נלקחו יהודי היישוב לעבודות כפייה משפילות, ומעת לעת ביצעו החיילים הגרמנים מעשי רצח אקראיים בקרב יהודי הכפר. במקרה אחד רצחו הגרמנים 6 בני משפחה אחת.

מסוף נובמבר 1939 הוטלו על יהודי היישוב גזירות שונות, ובהן איסור הליכה על מדרכות, איסור על קשר עם לא יהודים, החרמת רכוש, חובת ענידת טלאי צהוב וחובת תשלום סכומי כופר, שבמסגרתם נאסר כבן ערובה והועלם רב הקהילה, פנחס הרבסט.

בינואר 1941 הובאו ליישוב כמה עשרות יהודים שגורשו ממלאווה, ובמרץ 1941 הגיעו ליישוב מספר פליטים יהודים חסרי כל מלובלין. בקיץ 1941 הוציאו הגרמנים להורג שבעה יהודים מהיישוב לאחר שהקהילה המקומית הואשמה בסיוע לשבויי מלחמה סובייטים שנמלטו ממחנה מעצר סמוך. באפריל 1942 פשטו על בתי היהודים ביישוב אנשי גסטאפו וס"ס, לקחו את כל הילדים היהודים מבתי הוריהם, ריכזו אותם בכיכר היישוב, והעלימו אותם.

בנובמבר 1942 גירשו שוטרים גרמנים ואוקראינים את היהודים האחרונים שנותרו בכפר לגטו ולודבה, ומשם שולחו אלו למחנות ההשמדה טרבלינקה וסוביבור.

## קישורים חיצוניים

* סוסנוביצה באתר מרכז מורשת יהדות פולין
* 
* 

קטגוריה:לובלין (פרובינציה): יישובים
קטגוריה:שואת יהודי פולין: קהילות
קטגוריה:לובלין (פרובינציה): עיירות יהודיות
גביע העולם בכדורגל נשים עד גיל 17

**גביע העולם בכדורגל נשים עד גיל 17** (באנגלית: **FIFA U-17 Women's World Cup**) הוא טורניר כדורגל נשים, המאורגן על ידי פיפ"א, המיועד לכדורגלניות מתחת לגיל 17. בעקבות הקמת הטורניר, שונה גיל המקסימום בגביע העולם בכדורגל נשים עד גיל 20 מ-19 ל-20, על מנת ששני הטורנירים יהיו יותר אפקטיביים. הטורניר הראשון נערך ב-2008 בניו זילנד, ובו זכתה נבחרת קוריאה הצפונית. 

## תוצאות הטורנירים

## דירוג הזוכות

## ראו גם
*גביע העולם בכדורגל נשים עד גיל 20

## קישורים חיצוניים

* 
ֻ

קטגוריה:תחרויות כדורגל נשים
קטגוריה:אליפויות עולם בכדורגל
קטגוריה:תחרויות כדורגל לנוער וצעירים
מיכאליס

**מיכאליס** (Michaelis) הוא שם משפחה, פטרונים מהשם מיכאל.

קטגוריה:שמות משפחה
קטגוריה:שמות פרטיים
קטגוריה:שמות משפחה המבוססים על השם מיכאל
מייקלס

קטגוריה:שמות משפחה
קטגוריה:שמות משפחה המבוססים על השם מיכאל
תקשורת טורית

**תקשורת טורית** בטלקומוניקציה ומדעי המחשב היא תהליך שליחת מידע, המחולק לסיבית אחת בכל פרק זמן נתון. המידע מועבר ברצף על פני ערוץ תקשורת או אפיק נתונים של מחשב. תקשורת טורית שונה מתקשורת מקבילית בה נשלחות מספר סיביות יחד על מחבר עם מספר ערוצים מקביליים.

תקשורת טורית משמשת בכל תקשורת ארוכת טווח, וברוב רשתות המחשבים, שבהם עלות הכבלים וקשיי הסנכרון שלהם,  בתקשורת מקבילית, אינם מעשיים. אפיקי נתונים טוריים של מחשבים, נפוצים אפילו במרחקים קצרים יותר.

## קישורים חיצוניים
*[[ויקי] ליציאות טוריות]
*Serial Interface Tutorial for Robotics (מכיל דוגמאות מעשיות רבות)
*Serial interfaces listing (with pinouts)
*Visual studio 2008 coding for Serial communication
*Introduction to I²C and SPI protocols
*Serial communication introduction
* Avionic serial protocols by BMC COMMUNICATIONS CORP

קטגוריה:שיטות טלקומוניקציה
תוכי אדום-כתר

**תוכי אדום-כתר** (שם מדעי: *Pionopsitta pileata*) הוא מין של תוכי קטן יחידי בסוגו מתת-משפחת Arinae שבמשפחת תוכיים, החי ביערות אמריקה הדרומית. בעבר נחשב למין בסוג *Pyrilia*, בעלי החזה החום, אך הועבר למין יחיד.
## מאפיינים
זהו תוכי ירוק עם "כתר" אדום לראשו הנמשך כמעט עד לעיניו, מצח אפור ואוזניים חומות, מקור אפור גדול וכנפיים כחולות בהירות. הוא מגיע לאורך 22 ס"מ.

התוכי חי ביער האטלנטי שבדרום מזרח ברזיל, צפון ארגנטינה ובמזרח פרגוואי. הוא מצוי ביערות גשם שונים עד גובה 1,500 מטר. הוא מצוי בלהקות קטנות בין עצי היער ומחפש לו מזון כמו פירות, גרגירים ופרחים. תפוצתו מוגבלת.

## קישורים חיצוניים

* תוכי אדום-כתר באתר wikiaves

## הערות שוליים

קטגוריה:טקסונים שתוארו בידי ג'יובאני אנטוניו סקופולי
קטגוריה:תוכיים
קטגוריה:עופות יחידים בסוגם
קטגוריה:בעלי חיים שתוארו ב-1769
קטגוריה:ברזיל: עופות
אמזונה קמחית

**אמזונה קמחית** (שם מדעי: *Amazona farinosa*) הוא מין של תוכי ממשפחת התוכיים החי באמריקה הדרומית והמרכזית והוא המין הגדול ביותר בסוג אמזונה.
## מאפיינים
אורכה של האמזונה 38–41 ס"מ ומשקלה 540–700 גרם והיא תוכי הגדול ביותר ביבשת אמריקה לאחר קבוצת הארות. האמזונות ירוקות בהירות כמעט כל גופן עם עורף לבן, המזכיר מעט קמח ומכאן השם. מקור האמזונה גדול ואפור ועיניה שחורות וגדולות. קצוות הכנפיים שחורות, קצה הבטן צהוב והזנב קצר וירוק בהיר.

ניתן לבלבל בין האמזונה הקמחית לבין אמזונה צהובת כתר (*Amazona ochrocephala*), אך הראשונה גדולה יותר, חסרת כתר צהוב ובעלת עורף לבן, החסר אצל צהובות הכתר. עם זאת בהרבה מקרים שני המינים נצפים יחדיו.

האמזונה חיה ביערות הגשם של דרום ומרכז אמריקה ממקסיקו עד ברזיל. היא נפוצה בלהקות גדולות בצמרות היערות. להקות אלה גם יורדות יחד אל גדת הנהר כדי לשתות. 
למזונה קוטפת האמזונה פירות גדולים מהעצים וכן מלקטת זרעים, גרגירים ועלים שונים.

## תת-מינים
**A. f. farinosa*
**A. f. inornata *
**A. f. chapmani *
**A. f. virenticeps *
**A. f. guatemalae *

## קישורים חיצוניים

* אמזונה קמחית בbeautyofbirds

## הערות שוליים

קטגוריה:בעלי חיים שתוארו ב-1783
קטגוריה:טקסונים שתוארו בידי פיטר בודארט
קטגוריה:תוכיים
קטגוריה:אקוודור: עופות
קטגוריה:מקסיקו: עופות
קטגוריה:עופות יער האמזונאס
מגילת חבר העמים הבריטי

**מגילת חבר העמים הבריטי** היא צ'ארטר חוקי המציג את ערכי חבר העמים הבריטי, מחויבות 53 המדינות החברות בה לזכויות שוות, דמוקרטיה ועוד. 

המגילה הוצעה בפגישת ראשי ממשלות חבר העמים הבריטי ב-2011 בפרת' שבאוסטרליה, ואומצה ב-19 בדצמבר 2012. היא נחתמה באופן רשמי על ידי אליזבת השנייה בבית מרלבורו שבלונדון ב-11 במרץ 2013.

לאמנה הוכנסו 16 תפיסות יסוד, ובהן, דמוקרטיה, זכויות אדם, שלום וביטחון בינלאומי, סובלנות, כבוד והבנה, חופש הביטוי, הפרדת הרשויות, שלטון החוק, ממשל תקין, פיתוח בר קיימא, שמירה על הסביבה, גישה לשירותי בריאות, השכלה, מזון ומחסה, שוויון בין המינים, חשיבות לאנשים צעירים בחבר העמים, הכרה בצרכיהם של מדינות קטנות, הכרה בצרכיהם של מדינות פגועות, ולבסוף, התפקיד של חברה אזרחית.

## קישורים חיצוניים
* 

קטגוריה:חבר העמים הבריטי
חבר העמים הבריטי
תוכי כחול-בטן

**תוכי כחול-בטן** (שם מדעי: *Triclaria malachitacea*) הוא מין של ציפור ממשפחת התוכיים החי ביערות הגשם הטרופיים של אמריקה הדרומית. זהו המין היחיד בסוג *Triclaria*. הוא הסכנת הכחדה עקב אובדן היערות בהם הוא חי ועקב סחר בתוכים למטרות גידול בשבי.

התוכים מגיעים לאורך 28 ס"מ עם הזנב, ובעלי גוף ירוק, ראש ירוק עם מקור לבן בולט וקצוות כנפיים כחלחלות והבטן של הזכרים כחולה-סגלגלה, מה שנתן למין את שמו. תוכים אלה אינם רועשים כמעט ובדרך כלל נחבאים מאוד.

תוכים אלה מצויים בטבע רק ביער האטלנטי ויכולים לחיות עד לגובה 1,000 מטר. הם חיים מברזיל עד למדינת מיסיונס שבארגנטינה (אוכלוסיות קטנות חיות שם). הם מחפשים לאורך החופים מזון כמו ניצנים, צוף, אגוזים, פירות שונים וחרקים. הם מקננים בחבורות בעונת הרבייה שבין ספטמבר לינואר. הם מאוד טריטוריאליים בעונה זו. 

תוכים אלה נפגעו מכריתת יערות לנטיעת מטעי טבק ובננה, שפגעו בכ-10% מתחום מחיית התוכי. הוא נחשב למין מוגן שאסור לסחור בו. 

## קישורים חיצוניים

## הערות שוליים

קטגוריה:בעלי חיים שתוארו ב-1824
קטגוריה:טקסונים שתוארו בידי יוהאן בפטיסט פון ספיקס
קטגוריה:תוכיים
קטגוריה:עופות יחידים בסוגם
קטגוריה:ברזיל: עופות
תוכי המחילות

**תוכי המחילות** (שם מדעי: *Cyanoliseus patagonus*) הוא מין יחיד בסוגו של תוכי בעל נוצות ירוקות כהות הנפוץ בדרומה של אמריקה הדרומית. הוא קרובם הרחוק של הארה והקוניור הזהוב.
## מאפיינים
תוכי המחילות קטן יחסית ואורכו נע בין 43 ל-47 ס"מ. לתוכי זה נוצות ראש בצבע ירוק-זית, מצח שחור ומקור אפור קטן יחסית. צידי החזה לבנים והבטן אפורה כהה עם אחוריים אדומים ונוצות ברכיים צהובות. הכנפיים ירוקות עם קצוות שחורים וכחולים בהירים והזנב ירוק כמו הראש וארוך ביותר. הרגליים קטנות ביותר ביחס לגוף וצבעם ורוד.

הוא חי בטבע במורדות הרים ובערבות יבשות בארגנטינה ובצ'ילה וחלק מהאוכלוסיות נודדות בחורף לאורוגוואי. חלקם אפילו מצליחים לעוף עד לאיי פוקלנד. בניגוד לתוכים אחרים מין זה הוא מונוגומי וגם חי בחבורות. את קנם הם בונים בקבוצות ליד גדות נהר וחלק גם במערות. הנקבות מטילות שתי ביצים כל פעם.

## תת-מינים
**C. p. andinus*
**C. p. byroni*
**C. p. conlara*
**C. p. patagonus*

## קישורים חיצוניים

ממוזער|230px|ימין|תוכים על עמודים בצ'ילה

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1818
קטגוריה:טקסונים שתוארו בידי לואי-פייר וייו
קטגוריה:תוכיים
קטגוריה:עופות יחידים בסוגם
קטגוריה:ארגנטינה: עופות
רוויית משמעים

**רְוָיָת מַשְׁמָעִים** היא תופעה פסיכולוגית, שבה חזרה על מילה או ביטוי מספר פעמים, גורמת להם לאבד זמנית משמעות באוזני השומע, שתופס אותם כסדרת צלילים חסרי משמעות.

## היסטוריה ומחקר
ליאון (יעקובוביץ') ג'יימס, פרופסור לפסיכולוגיה מאוניברסיטת הוואי, טבע לראשונה את הביטוי "רוויית משמעים" בעבודת הדוקטורט שלו בשנת 1962 (אוניברסיטת מקגיל, מונטריאול, קנדה). לפני כן, שימש "רוויה מילולית" יחד עם ביטויים נוספים לתיאור עייפות מנטלית. בעבודתו, מפרט ג'יימס את רבים מהביטויים ששימשו לתיאור התופעה בעבר.

במסגרת המאמר של פרופ' ג'יימס מוצגים מספר ניסויים המדגימים את התופעה בכמה משימות קוגניטיביות, כגון סידור מילים ומספרים המוצגים שוב ושוב בפרק זמן קצר, חזרה בעל פה על מילים ולאחר מכן קיבוצן לפי משמעות, חיבור מספרים אחרי קריאתם בקול ותרגום מילים בין שפות לאחר אמירת המילה מספר פעמים באחת השפות. בכל אחד מהמקרים התבקשו הפרטים במחקר לחזור על מילה או מספר כמה פעמים לפני ביצוע המטלה. המחקר מדגים כי חזרה על המילה לפני ביצוע המשימה מקשה על הנבחן בהשלמתה.

ההסבר לתופעה נובע מכך שבקליפת המוח, חזרה מילולית מעוררת תבנית נוירונית התואמת למשמעות המילה. רפטיציה מהירה גורמת הן לפעילות סנסורית-מוטורית והן להפעלת מערכת העצבים המרכזית (ראה תאוריית ההתפתחות הקוגניטיבית של פיאז'ה) דבר הידוע כגורם המאט את מהירות התגובה, ומכאן הירידה במהירות עם כל חזרה. פרופ' ג'יימס (1962) מכנה מסקנה זאת כהתחלה של ה"נוירוסמנטיקה הניסיונית".

## יישומים
פותחה אפליקציה להפחתת פחד קהל אצל סובלים מהפרעות דיבור (כגון גמגום) על ידי יצירת רוויה משמעית, וכך להפחית את הרגשות השליליים הנוצרים עקב דיבור.

## בתרבות
* בסיפור הקצר "ברניס" מאת אדגר אלן פו (משנת 1835), הגיבור מתאר מצב רוח הגורם לו "לחזור, מונוטונית, על מילה נפוצה, עד שהצליל, מעוות עקב חזרה תדירה, הפסיק להעביר כל משמעות לתודעה".
* בסיפור הקצר "יותר אזעקות בלילה" מאת ג'יימס ת'ורבר (משנת 1933) התופעה מתוארת.
* בסדרה חברים, בפרק "The One with the Stoned Guy", הדמות בשם הפרק חוזרת על המילה "Tartlets" (טארט קטן) עד שהוא שם לב שהביטוי "איבד כל משמעות"
* בספרו של טוני בורגס "Pontypool Changes Everything" ובעיבודו הקולנועי ישנו שימוש רב ברווית משמעים.
* בסדרה משפחת סימפסון, בפרק "Radioactive Man" מילהאוס אומר לבארט "עשיית סרטים היא רפיטטיבית נורא, אמרתי '' כל כך הרבה פעמים עד שהמילים איבדו כל משמעות.

## ראו גם
* Buffalo buffalo buffalo buffalo buffalo buffalo buffalo buffalo
* מנטרה

## הערות שוליים

קטגוריה:פסיכובלשנות
קטגוריה:סמנטיקה
יודלובה

**יודלובה** (בפולנית: **Jodłowa**) הוא כפר במחוז דמביצה שבפרובינציית פודקרפצקיה בפולין, כ-22 ק"מ דרומית לדמביצה, בו התקיימה עד השואה קהילה יהודית קטנה.

## תולדות היישוב
ליודלובה הוענקו זכויות עיר באמצע המאה ה-14, ובמשך השנים התקיימו במקום ירידים שנתיים ושווקים שבועיים.

בחלוקת פולין בסוף המאה ה-18 נכלל היישוב בתחום אוסטריה, ובשנות ה-60 של המאה ה-19 נטלו תושבי היישוב חלק פעיל במרד ינואר. בתחילת מלחמת העולם הראשונה התרחשו קרבות בין הרוסים והאוסטרים בסביבת היישוב.

## יהודי יודלובה
ממוזער|מצבה בבית הקברות היהודי ביודלובה.
יהודים התיישבו ביודלובה מסוף המאה ה-18, ומאמצע המאה ה-19 התקיימה במקום קהילה עצמאית, אשר זמן מה התנהלה בה חצר אדמו"רים. בשנת 1919 ערכו הפולנים תושבי היישוב פרעות ביהודי המקום, ובשנים שלאחר מכן הוטל חרם על עסקי היהודים ביישוב. בין מלחמות העולם נמנו ביישוב 301 יהודים.

עם כיבוש היישוב בידי הגרמנים בתחילת ספטמבר 1939, ריכזו אלו את יהודיו, והריצו אותם באלימות לנהר המקומי. שם אילצו הגרמנים את היהודים לצעוד על הנהר הקפוא, וחלקם טבעו במים. עם שובם של היהודים לבתיהם, גילו שאלו נבזזו. באביב 1940 בוצע שוד נוסף של רכוש יהודי היישוב בידי אנשי גסטאפו ואנשי המשטרה הפולנית. בתקופה זו נלקחו יהודי היישוב, כמו גם פליטים יהודים שהגיעו למקום, לעבודות כפייה, חלקן במחנות עבודה וחלקם הועברו לעיירה בז'וסטק הסמוכה.

ב- 10 ביולי 1942 רצחו שוטרים גרמנים 25 מיהודי היישוב, וב-12 באוגוסט 1942 רוכזו כ-160 היהודים שנותרו ביישוב, נשדדו, והובלו בקבוצות ליער פשצ'יצה הסמוך, שם נרצחו עירומים בבור ירי. מקהילת יודלובה שרדו את השואה 17 איש, ובהם יהודי אחד שיצא חי מבור הירי.

## קישורים חיצוניים

* יודלובה באתר מרכז מורשת יהדות פולין
* 
* 
* 

קטגוריה:פודקרפצקיה: יישובים
קטגוריה:שואת יהודי פולין: קהילות
קטגוריה:בורות ירי בשואה
קטגוריה:קהילות יהודיות בפולין
תוכי קצר-זנב

**תוכי קצר זנב** (שם מדעי: *Graydidascalus brachyurus*) הוא עוף דרום אמריקאי קטן ממשפחת התוכיים  והוא המין היחידי בסוגו. קרובת משפחתו העיקרית היא אמזונה צהובת פנים (Alipiopsitta xanthops) וכן התוכים מסוג Pionus.

אורכו של תוכי זה 24 ס"מ והוא בעל נוצות ירוקות ומקור עבה ושחור כשפס ירוק כהה עובר ליד העין וקצוות הכנפיים ירוקים כהים. כפי שהשם מרמז הזנב של התוכי קצר מאוד. לתוכים זכרים גם ישנו פס קטן חום-אדום על הכתף או בתחילת הזנב אבל נוצות אלה אינם בולטות. 

הם ניזונים בעיקר מזרעים ופירות גדולם ומקורם הגדול משמש אותם לפיצוחם. 

תוכי זה מצוי לגדותם של נהרות גדולים כמו האמזונאס ונהרות אחרים במדינות: ברזיל, קולומביה, בוליביה, אקוודור ופרו. הוא מצוי בעיקר ביערות הגשם סביב הנהרות, אך גם בחופים מרוחקים כמו בדלתות בגינאה הצרפתית ובאמאפה שבברזיל. כרגע הוא אינו מצוי בסכנת הכחדה בטבע.

## קישורים חיצוניים

## הערות שוליים

קטגוריה:בעלי חיים שתוארו ב-1820
קטגוריה:טקסונים שתוארו בידי היינריך קאל
קטגוריה:תוכיים
קטגוריה:עופות יחידים בסוגם

קטגוריה:בוליביה: עופות
קטגוריה:עופות יער האמזונאס
אמזונה צהובת-פנים

**אמזונה צהובת-פנים** (שם מדעי: *Alipiopsitta xanthops*) הוא מין יחיד בסוגו של תוכי בינוני החי ביערות הגשם של אמריקה הדרומית וקרוב לתוכי האמזונה. המין התגלה בטבע ב-1824 על ידי החוקר יוהאן וון ספיקס (1781–1826).

## מאפיינים
אמזונה צהובת-פנים מגיעה לאורך 27 ס"מ ובעלת נוצות ירוקות בהירות ונוצות פנים צהובות עם מקור צהוב עבה וגב וכנפיים ירוקות כהות יותר. צידי הבטן והזנב מכילים נוצות חומות ואדומות בקצה והרגליים אפורות. העיניים אדומות מעט וסביבן טבעת לבנה גדולה. הזכר והנקבה דומים בגודלם.

האמזונה נפוצה בחופות היער הדרום אמריקני ובעיקר בברזיל, במרניאו, פיאאוי, סאו פאולו ומאטו גרוסו דו סול וכן מצויה בשטחי סוואנת הסראדו ובסלעי ה-Caatinga. הם מצויים גם בבוליביה ואולי בפרגוואי. רבים מאזורי המחיה של האמזונה נכרתים לטובת אזורי מרעה וחקלאות, דבר המפחית את מספרה בטבע. כמו כן היא מאוימת מציד בלתי חוקי וממסחר למטרות מחמד.

האמזונות בעלות מקור חזק המותאם לפיצוח זרעים שונים, בעיקר של פירות ממשפחת האלתיים כמו Astronium ,Salacia וAnacardium וכן מגויאבות ומנגו.

## ראו גם
*אמזונה
*ארה
*תוכי ראש-נץ

## קישורים חיצוניים

* אמזונה צהובת-פנים באתר Birdlife

## הערות שוליים

קטגוריה:בעלי חיים שתוארו ב-1824
קטגוריה:טקסונים שתוארו בידי יוהאן בפטיסט פון ספיקס
קטגוריה:תוכיים
קטגוריה:עופות יחידים בסוגם
קטגוריה:ברזיל: עופות
קטגוריה:עופות יער האמזונאס
יאנוב פודלאסקי

**יאנוב פודלאסקי** (בפולנית: **Janów Podlaski**) הוא כפר במחוז ביאלא פודולסק שבפרובינציית לובלין בפולין, בסמוך לגבול בלארוס, בו התקיימה עד השואה קהילה יהודית גדולה.

## תולדות היישוב
יאנוב פודלאסקי נזכר לראשונה במאה ה-15 כיישוב בבעלות הבישופים של לוצק, ובשנים אלה שימש כמרכזי דתי ליישובים החקלאיים שסביבו. במחצית השנייה של המאה ה-15 הוענקו ליישוב זכויות עיר, והיתרים לקיים בו ירידים ושווקים.

## יהודי יאנוב פודלאסקי
התיעוד הראשון לישיבת יהודים ביישוב הוא משנת 1704, ובשנים שלאחר מכן כבר התקיימה בכפר קהילה עצמאית, עם בית כנסת, בית מדרש ובית עלמין. בתחילת המאה ה-20 נמנו ביישוב 2,149 יהודים, וצביונה של הקהילה במקום היה דתי. בין מלחמות העולם התקיימה ביישוב פעילות ציונית ופעילות של אגודת ישראל.

עם כיבוש היישוב בידי הגרמנים באמצע ספטמבר 1939, החלו אלו בביצוע מעשי התעללות ביהודיו, והטילו עליהם גזירות שונות. בסוף אוגוסט 1942 עוד נמנו ביישוב 1,883 יהודים.

ב-19 בספטמבר 1942 הוצא צו גירוש לכל יהודי היישוב, אשר נצטוו לעבור לביאלא פודולסק. לפני הגירוש, נשדדו יהודי היישוב משארית רכושם. מביאלא פודולסק שולחו יהודי היישוב תוך מספר ימים למיינדזיז'ץ פודלסקי, תוך רצח חלקם במהלך האקציה, ומשם שולחו עם יתר יהודי המקום למחנה ההשמדה טרבלינקה.

## קישורים חיצוניים

* ינוב פודלאסקי באתר מרכז מורשת יהדות פולין
* 
* 
* 
* 

קטגוריה:לובלין (פרובינציה): יישובים
קטגוריה:שואת יהודי פולין: קהילות
קטגוריה:לובלין (פרובינציה): עיירות יהודיות
קוניור

**קוניור** (שם מדעי: *Aratinga*) הוא סוג במשפחת התוכיים של עופות קטנים החיים ביערות הגשם של דרום אמריקה. הם קרובים למיני הסוג *Pyrrhura* וכן לקוניור זהוב. מינים נוספים הקרובים אליהם הם תוכון כחול כתר (*Thectocercus acuticaudatus*), תוכי Eupsittula ותוכי Psittacara.

לקוניורים זנב ארוך ונוצות ירוקות או שחלק צהובות וכתומות. הם בעלי ראש קטן ומקור גדול שחור העוזר להם לפצח גרעינים וזרעים שונים. תוכים אלה עפים ביערות העד של אמריקה הדרומית בלהקות אך מקננים בזוגות מונוגמיים. הם נחשבים חיית מחמד פופולרית אך צריך לספק להם כלוב גדול וכן חברה. תוכים אלה נמצאים בסכנת הכחדה בטבע עקב המסחר בהם.

## מינים
*קוניור זהוב כיפה (*Aratinga auricapillus*)
*קוניור ג'נדיה (*Aratinga jandaya*)
*קוניור חזה גופרית (*Aratinga maculata*)
*קוניור שחור ראש (*Aratinga nenday*)
*קוניור השמש (*Aratinga solstitialis*)
*קוניור כהה ראש (*Aratinga weddellii*)

בנוסף, היו בסוג עוד שני מינים, *Aratinga vorohuensis* ו-*Aratinga roosevelti*, שנכחדו בתקופת הפליסטוקן.

## קישורים חיצוניים

קטגוריה:בעלי חיים שתוארו ב-1824
קטגוריה:טקסונים שתוארו בידי יוהאן בפטיסט פון ספיקס
קטגוריה:תוכיים
ברווזים מצויים

[ממוזער|230px|[ברווז מוסקובי - ייתכן ששייך לתת-משפחת ברווזי צדפות.]]
**ברווזים מצויים** (שם מדעי: Anatinae) הם תת-משפחה של עופות מים במשפחת הברווזיים ומכילה את רוב הברווזים המוכרים.

## מאפיינים
ברווזים אלה הם קטנים יותר מהאווזים והברבורים, והם אינם צוללים אל מתחת למים אלא מלקטים את מזונם בסמוך לפני המים או גם ביבשה. הם אוכלי כל הניזונים מצמחי מים, אצות וזרעים וגם מחרקי מים, סרטנים קטנים, ראשנים ודגיגים. 

לבני תת-משפחה זו קרובים מיני הברווזים הענקיים מואה נאלו (מהסוגים: *Chelychelynechen* ,*Thambetochen* ו-*Ptaiochen*) הנכחדים מאיי הוואי, להם היה מקור גדול ביותר.

## סוגים
*סוג ומין יחיד ברווז ברזילאי (*Amazonetta brasiliensis*)
*ברווז (*Anas*)
*מרית (*Spatula*)
*מריקה (*Mareca*)
*סוג ומין יחיד ברווז באיקל (*Sibirionetta formosa*)
*סוג ומין יחיד ברווז מצויץ (*Lophonetta specularioides*)
*סוג ומין יחיד ברווז כנף-ברונזה (*Speculanas specularis*)
*מנדרין (*Aix*) - ייתכן ששייך לתת-משפחה ברווזי צדפות (Tadorninae)
*סוג ומין יחיד ברווז מוסקובי (*Cairina moschata*) - ייתכן ששייך לתת-משפחה ברווזי צדפות
*סוג ומין יחיד ברווז לבן-כנף (*Asarcornis scutulata*) - ייתכן ששייך לתת-משפחה ברווזי צדפות 
*סוג ומין יחיד ברווז טבעתי (*Callonetta leucophrys*) - ייתכן ששייך לתת-משפחה ברווזי צדפות
*צ'נונטה (*Chenonetta*) - ייתכן ששייך לתת-משפחה ברווזי צדפות
*סוג ומין יחיד ברווז הארטלוב (*Pteronetta hartlaubii*)
*סוג ומין יחיד אווז כחול-כנפיים (*Cyanochen cyanoptera*)
*ברווז כותנה (*Nettapus*)
*ברווז כרבולי (*Sarkidiornis*) - ייתכן ששייך לתת-משפחה ברווזי צדפות
*ברווז קיטור (*Tachyeres*) - ייתכן ששייך לתת-משפחה ברווזי צדפות

## קישורים חיצוניים

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1820
קטגוריה:טקסונים שתוארו בידי ויליאם אלפורד ליץ'
סטארי סמביר

**סטארי סמביר** (באוקראינית: ** Старий Самбір**; בפולנית: **Stary Sambor**) היא עיירת מחוז במחוז לבוב שבמערב אוקראינה, על גדת נהר דניסטר ובסמוך לגבול פולין, בה התקיימה עד השואה קהילה יהודית גדולה.

## תולדות היישוב
סטארי סמביר נזכרת לראשונה בשנת 1378, ובשנת 1553 הוענקו לה זכויות עיר. מחלוקת פולין בשנת 1772, ועד תום מלחמת העולם הראשונה בשנת 1918, נכללה העיירה בתחום גליציה האוסטרית.

## יהודי סטארי סמביר
התיעוד הראשון לישיבת יהודים בעיירה הוא משנת 1544. בשנת 1659 הוצא צו האוסר על ישיבת יהודים ביישוב, אך חרף האיסור המשיכו היהודים להתגורר ביישוב. במהלך המאות ה-18 וה-19 גדל מספר היהודים בעיירה, ובשנת 1890 נמנו בה 1,613 יהודים. עוד משנות ה-80 של המאה ה-19 עזבו את העיירה רבים מיהודיה, וחלקם היגרו לארצות הברית.

במהלך הכיבוש הרוסי של העיירה בתחילת מלחמת העולם הראשונה, ערכו הקוזקים פרעות ביהודיה, ופרעות אלה נשנו בתקופת הרפובליקה האוקראינית המערבית, שקמה עם תום המלחמה, תוך חילול בתי הכנסת המקומיים. שרפה גדולה שפרצה ביישוב באפריל 1923 פגעה קשות בקהילה היהודית במקום. בין מלחמות העולם נמנו בעיירה 1,562 יהודים, קרוב -40% מתושביה, והתקיימה בה פעילות ציונית.

### בשואה
בתחילת מלחמת העולם השנייה נכבשה העיירה באופן זמני בידי הגרמנים, ואלו חטפו את יהודיה לעבודות כפייה ורצחו כמה מהם. עם כניסת הסובייטים לעיירה, הגיעו אליה כמה מאות פליטים יהודים ממערב פולין, ומספר היהודים במקום הגיע לכ-2,500 איש. בתקופה הסובייטית נאסרה הפעילות הציבורית היהודי בעיירה, הולאמו עסקי היהודים בה, וחלק מיהודיה הוגלו לעומק ברית המועצות.

ב-2 ביולי 1941, במהלך מבצע ברברוסה, שבו הגרמנים לעיירה, והקצו לאוכלוסייה האוקראינית המקומית פרק זמן של 24 שעות לפרוע ביהודי היישוב. בזמן זה רצחו האוקראינים באכזריות כמה עשרות יהודים מהעיירה בשטח בית העלמין היהודי ביישוב, בנוכחות הכומר המקומי. לאחר מכן, הוטלו על יהודי העיירה גזירות שונות, ובהן חובת ענידת סרט זרוע, הגבלות תנועה וחובת ביצוע עבודות כפייה, חלקן במחנות עבודה, לרבות ינובסקה.

בין ה-5 ל-6 באוגוסט 1942 גורשו היהודים שנותרו בעיירה לגטו סמביר הסמוך, ומשם שולחו כעבור זמן מה למחנה ההשמדה בלז'ץ.

## קישורים חיצוניים
* 

* סטארי סאמבור באתר מרכז מורשת יהדות פולין
* 
* 
* 

קטגוריה:גליציה
קטגוריה:מחוז לבוב: יישובים
קטגוריה:מחוז לבוב: עיירות יהודיות
ויקו טוריאני

**ויקו טוריאני** (באיטלקית: **Vico Torriani**); 21 בספטמבר 1920 – 26 בפברואר 1998, היה שף, שחקן קולנוע וזמר להיטים שווייצרי ממוצא לומברדי.

## ביוגרפיה
ויקו טוריאני נולד בז'נבה, שווייץ, במשפחה ממוצא לומברדי, בשם "לודוביקו אוקסנס טוריאני" (Ludovico Oxens Torriani). הוא גדל בסנט מוריץ, שם עבד כשף בבית מלון, במקביל להופעותיו כזמר. הוא פתח מסעדה בבזל וכתב ספר בישול. ב-1945 זכה בתחרות לכישרונות צעירים ולאחר מכן יצא לסיבוב הופעות במערב אירופה. ב-1949 נכנס למצעד הפזמונים השווייצרי וב-1951 למצעד הפזמונים הגרמני ומשם לטלוויזיה הגרמנית, שם זכה לתוכנית אירוח.

טוריאני התחיל להופיע בסרטים מוזיקליים, באופרטות ובתיאטרון מוזיקלי. תחילה גילם תפקידי משנה, אך ב-1955, בסרט Ein Herz voll Musik הופיע בתפקיד הראשי וכך גם בשנה שלאחר מכן, ב-Santa Lucia מכאן והלאה היה לכוכב סרטים מוזיקליים וסדרות טלוויזיה מוזיקליות.

ב-1995 הוענק לו פרס במבי על מפעל חייו. טוריאני שר ב-12 שפות, בהן איטלקית, גרמנית, צרפתית ועברית ודיבר חופשי בשש שפות.

## קישורים חיצוניים

* 

* מדוע רק לעולי רומניה? דבר, יום שישי, מרץ 08, 1963; עמוד 27

## הערות שוליים

קטגוריה:ז'נבה: אישים
קטגוריה:שחקני קולנוע וטלוויזיה שווייצרים
קטגוריה:זמרים שווייצרים
קטגוריה:שפים שווייצרים
קטגוריה:שווייצרים ממוצא איטלקי
קטגוריה:שווייצרים שנולדו ב-1920
קטגוריה:נפטרים ב-1998
סטאווישין

**סטאווישין** (בפולנית: **Stawiszyn**) היא עיירה במחוז קאליש שבפרובינציית פולין גדול בפולין, בה התקיימה עד השואה קהילה יהודית.

## תולדות היישוב
לסטאווישין הוענקו זכויות עיר בשנת 1291, ובשנת 1331 הוחרבה בידי הגייסות הצלבניים שעברו בה. בסוף המאה ה-17 שוקמה העיירה, ובמאה ה-18 התפתחה.

## יהודי סטאווישין
יהודים התיישבו בעיירה בתחילת המאה ה-18, ועד אמצע המאה ה-19 היו כפופים יהודי היישוב לקהילת קאליש הסמוכה. שרפה גדולה שפרצה ביישוב בשנת 1900 פגעה קשות ביהודי המקום. בין מלחמות העולם נמנו בעיירה כ-800 יהודים, כשליש מתושביה, והתקיימה בה פעילות ציונית.

עם כיבוש העיירה בידי הגרמנים בתחילת מלחמת העולם השנייה הוטלו על יהודיה גזירות שונות, ובהן חובת ביצוע עבודות כפייה, הגבלות תנועה, החרמת רכוש וחובת תשלום סכומי כופר. ב-19 בינואר 1940 גורשה קבוצה ראשונה של יהודים מהעיירה לקאליש, וב-12 בפברואר 1940 גורשו יתר יהודי היישוב לגטו שהוקם בקוז'מינק הסמוכה, שם חלקו את גורל יתר יהודי המקום.

## קישורים חיצוניים

* 
* סטאווישין באתר מרכז מורשת יהדות פולין
* 

קטגוריה:פולין גדול: יישובים
קטגוריה:שואת יהודי פולין: קהילות
קטגוריה:קהילות יהודיות בפולין
קטגוריה:קהילות יהודיות שהושמדו בשואה
סצ'ליסקה נובה

**סצ'ליסקה נובה** (באוקראינית: **Нові Стрілища** - **נובי סטרילישצ'ה**; בפולנית: **Strzeliska Nowe**; ביידיש: **סטרעלסק**) היא עיירה במחוז לבוב שבמערב אוקראינה, בה התקיימה עד השואה קהילה יהודית גדולה.

## תולדות היישוב
סצ'ליסקה נובה נזכרת לראשונה בשנת 1375, ובשנת 1513 הוענקו לה זכויות עיר וניתנו לה היתרים לקיום ימי שוק וירידים שנתיים. בשנת 1913 נפגעה העיירה קשות משריפה שפקדה אותה, ובשנת 1921, בהתאם להסכם ריגה, נכללה בתחום הרפובליקה הפולנית השנייה.

## יהודי סצ'ליסקה נובה
יהודים ישבו בעיירה מהמחצית השנייה של המאה ה-17, ומהמאה ה-18 נודעה העיירה ברבניה, בהם רבי אורי מסטרליסק מייסד חסידות סטרליסק. בתחילת המאה ה-20 נמנו בעיירה 1,597 יהודים, ובין מלחמות העולם נמנו בה 1,066 יהודים, רוב תושביה, אשר השתייכו ברובם לחסידות בלז. בשנים אלה פעלו בעיירה גם תנועות נוער ציוניות.

תחת הכיבוש הגרמני, בקיץ 1942, גורשו יהודי העיירה לבוברקה הסמוכה, וחלקו את גורל יתר יהודי המקום.

## קישורים חיצוניים

* סצ'ליסקה נובה באתר מרכז מורשת יהדות פולין
* 
* 

קטגוריה:גליציה
קטגוריה:שואת יהודי אוקראינה
קטגוריה:מחוז לבוב: יישובים
קטגוריה:מחוז לבוב: עיירות יהודיות
ביארני בנדיקטסון (ראש ממשלת איסלנד ה-27)

**ביארני בנדיקטסון** (באיסלנדית: **Bjarni Benediktsson**; נולד ב-26 בינואר 1970), המכונה גם ביארני בן, הוא פוליטיקאי איסלנדי שכיהן כראש ממשלת איסלנד ב-2017 וב-2024. הוא כיהן כשר האוצר והכלכלה של איסלנד מ-23 במאי 2013 ועד 11 בינואר 2017. לאחר מכן כיהן בתפקיד ראש ממשלת איסלנד עד לנובמבר אותה שנה. משנת 2009 הוא מכהן גם כמנהיג מפלגת העצמאות (מפלגת ימין). ראש ממשלת איסלנד בעבר, ביארני בנדיקטסון, היה אחי-סבו.

ביארני קיבל תואר במשפטים מאוניברסיטת איסלנד. בהמשך השלים את לימודיו בגרמניה ובארצות הברית, חזר לאיסלנד והחל לעסוק בעריכת דין. ביארני נשוי לת'ורה מרגרט בלדווינסדוטיר והוא אב לארבעה ילדים.

## קריירה פוליטית

ביארני נבחר לאלת'ינגי (פרלמנט) בשנת 2003 והיה פעיל בוועדות כלכלה ומיסוי, תעשייה ויחסי חוץ. ב-29 במרץ 2009 הוא נבחר למנהיג מפלגת העצמאות בוועידתה הארצית, אחרי שזכה ב-58.1% מהקולות. ביארני החליף בתפקיד את גייר הארדה, שנאלץ לפרוש מהחיים הפוליטיים עקב מחלתו. עד בחירתו של ביארני, מפלגת העצמאות גם הודחה מהשלטון לטובת ממשלת מעבר שהורכבה על ידי השמאל.

בבחירות הכלליות שנערכו ב-25 באפריל 2009, מפלגת העצמאות בראשותו של ביארני זכתה ל-16 מושבים באלת'ינגי, תשעה פחות מאשר במושב הקודם. בבחירות הכלליות שנערכו ב-27 באפריל 2013, מפלגת העצמאות בהנהגתו הגדילה את כוחה באלנת'יני, אחרי שזכה ב-19 מושבים. ב-17 במאי נודע שבנדיקנטסון סיכם על כניסת מפלגת העצמאות לממשלה בראשותו של סיגמונדור דויד גונלאוגסון, מנהיג המפלגה הפרוגרסיבית. ביארני זכה בתפקיד שר האוצר והכלכלה בממשלה החדשה.

## שערוריות
ב-2015 נחשף שביארני נרשם באתר ההיכרויות לאנשים נשואים, אשלי מדיסון. בתגובה לפרסום נמסר על ידו ועל ידי רעייתו ששניהם נרשמו לאתר עקב סקרנות.

ב-2016 דווח שביארני החזיק בבעלותו מניות של חברה בסיישל שהוזכרה במסמכי פנמה.

בינואר 2017 נמתחה עליו ביקורת על כך שלא חשף דוח ממשלתי בנוגע לפעולות של אזרחים איסלנדים בבנקים מעבר לים לפני הבחירות לאלת'ינגי ב-2016. ביארני הודיע בטעות לעיתונאים שהוא לא ראה את הדוח לפני הבחירות. מאוחר יותר הוא התנצל על "תיאור סדר הזמנים השגוי".

## ראש ממשלה

ב-11 בינואר 2017 נבחר ביארני להיות ראש ממשלת איסלנד.

בספטמבר אותה שנה העיבה על עתידה של הממשלה ועל המשך כהונתו של ביארני העובדה ש"מפלגת העתיד הבהיר" פרשה מהקואליציה. צעדה של מפלגה זו היה על רקע הדיווחים ששרי הממשלה מטעם מפלגת העצמאות הסתירו את העובדה שאביו של ביארני, בנדיקט סוונסון, המליץ על מחיקת התיק הפלילי של הפושע הפדופילי המורשע, היילטי זיגוריון האוקסון.

שר המשפטים, זיגורדור אנדרסן, הודיע לביארני על מעורבותו של אביו במכתב ההמלצה כבר ביולי וסירב לחשוף את זהות שולח המכתב עד שאולץ לעשות כן על ידי ועדה פרלמנטרית.

ב-28 באוקטובר נערכו בחירות כלליות בהן נצחה מפלגת הירוקים-שמאל וב-30 בנובמבר הושבעה ממשלתה של יושבת הראש של מפלגה זו, קתרין יקובסדוטיר.

ב-9 באפריל 2024, בעקבות בתפטרותה של קתרין יקובסדוטיר הוא חזר לכהן כראש ממשלת איסלנד עד 21 בדצמבר אותה שנה, בעקבות תוצאות הבחירות שנערכו בנובמבר.

## קישורים חיצוניים

## הערות שוליים

קטגוריה:בוגרי אוניברסיטת מיאמי
קטגוריה:ראשי ממשלת איסלנד
קטגוריה:שרי האוצר של איסלנד
קטגוריה:ילידי 1970